Kathrine Hjelmeland

Kathrine Hjelmeland (født 27. oktober 1987 i Trondheim) er en norsk tidligere håndballmålvakt, som spilte både håndball og strandhåndball. Hun har medaljer fra både EM og VM i strandhåndball.

Karriere

Klubb 
Hjelmeland spilte for  fram til 2010, men ga seg etter 2009/10-sesongen. Samme høst gjorde hun imidlertid comeback, og begynte å spille for  i Trondheim. Hun tok to års pause fra håndball fram til høsten 2013, da hun begynte å spille for , og spilte der i 1. divisjon under 2013/14-sesongen.

Landslag 
Hun deltok ved EM i strandhåndball 2006. Norge kom der på 5.-plass. I 2007 deltok hun på det norske laget som fikk bronse ved EM i strandhåndball 2007 i Italia. Året etter deltok hun ved VM i strandhåndball 2008 i Cádiz i Spania, der Norge kom på 6.-plass. 

Ved EM i strandhåndball 2009 fikk Norge sølv, etter at de tapte 1-2 for Italia i finalen. De vant finalen mot Danmark 2-0 ved VM i strandhåndball 2010, med Hjelmeland på laget, og ble med det verdensmestere i strandhåndball. 

Hun deltok igjen på det norske laget som spilte ved VM i strandhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1-2 mot Brasil, og måtte spille bronsefinale. I bronsefinalen slo de Ukraina 2-1, og vant med det bronse i VM.

Referanser

Eksterne lenker 
 

Norske håndballspillere
Norske strandhåndballspillere
Verdensmestere i strandhåndball
Håndballmålvakter
Håndballspillere for Byåsen IL
Håndballspillere for Bækkelaget SK
Håndballspillere for Utleira IL
Personer fra Trondheim kommune